โครงการจัดงานประเพณีแห่เทียนพรรษา
ประจำปี พ.ศ. ๒๕๖3
1. หลักการและเหตุผล
ประเพณีแห่เทียนพรรษา เป็นประเพณีที่ถือปฏิบัติของชาวพุทธ ที่ได้กระทำมาตั้งแต่ครั้งพุทธกาลเหตุที่ทำให้เกิดประเพณีแห่เทียนพรรษา เพราะในสมัยก่อน ภิกษุที่ออกบิณฑบาตในทุกๆวัน เป็นเหตุให้เดินไปเหยียบย่ำข้าวกล้าในนาของชาวบ้านทำให้ได้รับความเดือดร้อน ดังนั้นพระพุทธเจ้าจึงได้อนุญาตให้พระภิกษุ สามเณรอยู่จำพรรษาที่วัดเป็นเวลา ๓ เดือน คือในช่วงวันแรม ๑ ค่ำเดือน ๘ ถึงวันขึ้น ๑๕ ค่ำ เดือน ๑๑ ซึ่งถือเป็นช่วงการเข้าพรรษาของพุทธศาสนา ซึ่งเป็นช่วงสิ้นสุดฤดูเก็บเกี่ยวของชาวบ้านพอดี ในช่วงเข้าพรรษานี้ประชาชนจะนำเทียนไปถวายพระภิกษุ เพราะเชื่อว่าจะทำให้ตนเฉลียวฉลาดมีไหวพริบปฏิภาณประดุจขี้ผึ้งที่ใช้ทำเทียนที่ได้จากรังผึ้ง
ประเพณีการถวายเทียนพรรษาของชาวไทย ปรากฏมาตั้งแต่สมัยสุโขทัย ในหนังสือ นางนพมาศ ซึ่งมีทั้งพระราชพิธีและพิธีของราษฎรว่า พอถึงเดือน ๘ นักขัตฤกษ์บูชาใหญ่ “พระราช พิธีอาษาฒมาส” สมเด็จพระร่วงทรงโปรดให้จัดตกแต่งพระอารามหลวงทุกแห่ง และถวายเครื่องราชบริขารสมณะแด่พระสงฆ์ พร้อมทั้งเทียนประจำพรรษาบูชาพระบรมธาตุ โปรดให้ชาวพนักงานเชิญเทียนเข้าไว้ในพระวิหาร หอพระ และให้จุดตามในที่นั้นๆ ทุกพระอาราม ทรงอุทิศสักการบูชาพระรัตนตรัยสิ้น ไตรมาส ตลอด ๓ เดือน ส่วนพิธีแห่เทียนพรรษาของราษฎรมีกล่าวไว้ในหนังสือนางนพมาศเช่นเดียวกันว่า ฝ่ายมหาชน ประชาชนชายหญิงในตระกูลต่างๆทั่วไป ทั้งพระราชอาณาเขตขัณฑสีมา ประชุมกันเป็นพวก เป็นเหล่า ตามวงศ์คณาญาติ ต่างตกแต่งร่างกายประกวดกัน แห่เทียนจำนำพรรษาของตนไปทางบกบ้าง ทางเรือบ้าง เสียงพิณพาทย์ ฆ้องกลองสนั่นไปทุกแห่งตำบล ด้วยประชาชนคนแห่ คนดู ทั้งทางบก ทางน้ำ เป็นมหานักขัตฤกษ์ แล้วเชิญประทีปจำนำพรรษาเข้าตั้งในอุโบสถวิหาร จุดตามบูชาพระรัตนตรัยสิ้น ไตรมาสสามเดือน
สำหรับการแห่เทียนพรรษาของชาวตำบลหานโพธิ์ นั้น ถือว่าเป็นประเพณีทางศาสนา ซึ่งมีความเจริญในพุทธศาสนา วัฒนธรรม และประเพณีมาเป็นเวลายาวนาน เป็นการแสดงออกถึงการยึดมั่นสืบสานงานบุญทางพุทธศาสนาอย่างเคร่งครัด เป็นการอนุรักษ์วัฒนธรรมประเพณี ท้องถิ่น ตั้งแต่อดีต – ปัจจุบัน แสดงถึงวิถีชีวิตของชุมชน การมีส่วนร่วมของชุมชน แสดงให้เห็นถึงความเอื้อเฟื้อเผื่อแผ่และความสามัคคีของคนในชุมชน 
งานแห่เทียนพรรษาเป็นงานที่ทำให้ชุมชน วัยรุ่น หนุ่มสาว ได้มีโอกาสได้ใกล้ชิดและสัมผัสกับประเพณี วัฒนธรรมอันดีงามอย่างใกล้ชิด จะมีทั้งผู้สูงอายุและคนหนุ่มสาวซึ่งคาดหวังได้ว่าประเพณี วัฒนธรรมท้องถิ่นจะสืบทอดต่อไปอีกยาวนาน องค์การบริหารส่วนตำบลหานโพธิ์ เป็นหน่วยงานที่สำคัญในการส่งเสริมทำนุบำรุงพระพุทธศาสนาและอนุรักษ์ศิลปะ วัฒนธรรม และประเพณีอันดีงานของท้องถิ่น เพราะเป็นหน่วยงานราชการที่ใกล้ชิดกับประชาชนในท้องถิ่นมากที่สุด โดยมีอำนาจหน้าที่ที่กำหนดภารกิจอำนาจหน้าที่ขององค์กรปกครองส่วนท้องถิ่น ไว้ดังนี้
· พรบ. สภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติม จนถึงฉบับที่ 7 พ.ศ. ๒๕62 มาตรา ๖๗ ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้
(๕) ส่งเสริมการศึกษา ศาสนา และวัฒนธรรม  
(๘) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น
· พรบ. กำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น (ฉบับที่ ๒) พ.ศ. ๒๕๔๙   มาตรา ๑๖ ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้
(๑๑)  การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น  



๒.  วัตถุประสงค์
	๑.  เพื่อเป็นการส่งเสริม สืบสาน และอนุรักษ์ ประเพณีวัฒนธรรมของท้องถิ่นที่มีมาแต่โบราณให้ยังคงอยู่กับคนไทยตลอดไป
	๒. เพื่อให้เด็ก เยาวชน ประชาชนในพื้นที่ได้ร่วมกันส่งเสริมทำนุบำรุงพระพุทธศาสนา
	๓. เพื่อเป็นการสร้างสัมพันธภาพที่ดี ส่งเสริมให้ประชาชนในชุมชน ไดทำกิจกรรมร่วมกัน ตลอดจนการร่วมแรงร่วมใจของหน่วยงานต่างๆและภาคเอกชน
	๔. เพื่อให้เกิดความรักความสามัคคีของคนในชุมชนและประชาชนจะได้ร่วมกันทำบุญ
	๕. เพื่อปลูกฝังขนบธรรมเนียมประเพณีวัฒนธรรมของท้องถิ่น ให้เด็ก เยาวชน และประชาชน

๓. เป้าหมาย
	๓.๑ เป้าหมายโครงการ
		ผู้นำชุมชน ผู้บริหาร สมาชิก พนักงานเจ้าหน้าที่ จำนวน 50 คน
	๓.๒ เป้าหมายกิจกรรม
		วัดห้วยแตน หมู่ที่ ๒ ตำบลหานโพธิ์ อำเภอเขาชัยสน จังหวัดพัทลุง
	๓.๓  เป้าหมายด้านคุณภาพ
		เพื่อเป็นการส่งเสริม สืบสาน และอนุรักษ์ ประเพณีวัฒนธรรมของท้องถิ่นที่มีมาแต่โบราณให้ยังคงอยู่กับคนไทยตลอดไปและเด็ก เยาวชน ประชาชนในพื้นที่ได้ร่วมกันส่งเสริมทำนุบำรุงพระพุทธศาสนา

๔. ขั้นตอนการดำเนินงาน
๑. ประชุมร่วมระหว่าง องค์การบริหารส่วนตำบลหานโพธิ์ ข้าราชการ พนักงานส่วนตำบล และผู้นำชุมชน โรงเรียนในชุมชน 
๒. วางแผน ,เขียนโครงการ 
๓. ทำหนังสือถึงเจ้าอาวาสวัดห้วยแตน เพื่อแจ้งกำหนดการ 
๔. ทำหนังสือเชิญหน่วยงานที่เกี่ยวข้องเข้าร่วมโครงการ 
5. ดำเนินการตามโครงการที่วางแผนไว้ 
6. สรุปผลการดำเนินโครงการ รายงานผู้บริหารทราบ

๕.  กิจกรรม
	ถวายเทียนพรรษา ณ วัดห้วยแตน  หมู่ที่ ๒ ตำบลหานโพธิ์ อำเภอเขาชัยสน จังหวัดพัทลุง

๖. ระยะเวลาดำเนินการ
	เดือนกรกฎาคม ๒๕๖3  

๗. หน่วยงานรับผิดชอบโครงการ
	กองการศึกษา ศาสนา และวัฒนธรรม  องค์การบริหารส่วนตำบลหานโพธิ์

๘. สถานที่ดำเนินงาน
วัดห้วยแตน หมู่ที่ ๒ ตำบลหานโพธิ์ อำเภอเขาชัยสน จังหวัดพัทลุง

๙.  งบประมาณ
	ไม่มี



๑๐. การประเมินผลโครงการ
	ใช้การสังเกต สัมภาษณ์ประชาชนที่เข้าร่วมโครงการ

๑๑. ผลที่คาดว่าจะได้รับ
	๑.  เด็ก เยาวชน ประชาชนในชุมชนได้ร่วมกันสืบสาน และอนุรักษ์ ประเพณีวัฒนธรรมของท้องถิ่นที่มีมาแต่โบราณให้ยังคงอยู่กับคนไทยตลอดไป
	๒. เด็ก เยาวชน ประชาชนได้ร่วมกันทำนุบำรุงพระพุทธศาสนา
	๓. เกิดความสัมพันธภาพที่ดี ระหว่างหน่วยงานต่างๆทั้งภาครัฐและภาคเอกชน
	๔. เกิดความรักความสามัคคีระหว่างหน่วยงานและประชาชนในท้องถิ่น
	๕. เด็ก เยาวชน และประชาชน ได้รับการปลูกฝังขนบธรรมเนียม ประเพณี วัฒนธรรมของท้องถิ่น





				ลงชื่อ	อรุณรัตน์  เพ็ชรหีด	ผู้เขียน/เสนอโครงการ
					(นางอรุณรัตน์  เพ็ชรหีด)
      ผู้อำนวยการกองการศึกษา ศาสนา และวัฒนธรรม 



	ลงชื่อ	ชนะ	ทองทุ่ม		ผู้เห็นชอบโครงการ
		(นายชนะ  ทองทุ่ม)
         ปลัดองค์การบริหารส่วนตำบลหานโพธิ์



	ลงชื่อ	  เทพชัย  คงมี		ผู้อนุมัติโครงการ
		(นายเทพชัย  คงมี)
       นายกองค์การบริหารส่วนตำบลหานโพธิ์

